
Editoryal 
Labanan at biguin 
ang todong digma 

ng rehimeng US- 
Macapagal-Arroyo! 


akahanda ang Partido Komunista ng Pilipinas 
N at lahat ng rebolusyonaryong pwersang pina- 

mumunuan nito na harapin, labanan at biguin 
ang todong kontra-rebolusyonaryong digma ng 
rehimeng Macapagal-Arroyo at ang nakaambang 
imbing balak ng US na maglunsad ng digmang 
agresyon sa mga teritoryo ng Demokratikong Gub- 
yernong Bayan. 

Buo ang determinasyon ng mga rebolusyonaryong 
pwersa na ipagtanggol at isulong ang mga tagumpay 
na nakamit sa rebolusyonaryong pakikibaka sa lahat 
ng larangan. 

Ang pagdedeklara ni Macapagal-Arroyo ng todong 
digma laban sa rebolusyonaryong kilusan ay tanda 
ng mabilis na lumalalang krisis ng naghaharing 
reaksyunaryong sistema at ng takot niya sa mabilis na 
pagsulong ng rebolusyonaryong kilusan. Nagsasalita 
siya nang buong kahambugan, kumikiling nang husto 
sa mga militaristang patakaran at isinasaisantabi ang 
usapang pangkapayapaan bunsod ng todong suporta 
ng imperyalismong US sa AFP at presensya ng mga 
tropang Amerikano sa loob ng bansa. 

Mabibigo ang todong digma ng rehimeng Maca- 
pagal-Arroyo. Ibayo pang susulong at magkakamit 
ng mas marami at malalaking tagumpay ang 

rebolusyonaryong armadong kilusan sa iba't ibang 
larangan ng pakikibaka. 

Dulot ito pangunahin ng malalim na krisis sa 
ekonomya ng naghaharing sistema, ng maigting 
na tunggalian ng mga reaksyunaryong pulitiko 
na nagbubunga ng masidhing instabilidad ng 
rehimen at ng laganap na disgusto ng mamamayan. 
Ang paglulunsad ng todong digma ay tiyak ding 
magdudulot ng ibayo pang paglala ng krisis bunsod 
ng pagkaubos ng rekurso. Inuupat nito ang militar 
na maging mas walang pakundangan sa paglabag sa 
mga karapatang-tao na tiyak na mag-uudyok sa mas 
malawak na galit at paglaban ng mamamayan. 

Kinakailangang matalas na suriin at samantalahin 
ang kalagayang ito at puspusang labanan sa lahat ng 
larangan upang biguin ang todong digma ng rehimeng 
Macapagal-Arroyo at ang nakaambang digmang 
agresyon ng imperyalismong US. 

Pagkaisahin ang mamamayang Pilipino sa pag- 
laban sa reaksyunaryong rehimeng Macapagal-Arroyo 


Inilalathala ng Komite Sentral ng Partido Komunista ng Pilipinas 


at palakasin ang mga pakikibakang masa sa mga 
sumusunod na isyu: 

(a) todo-todong pagpapakatuta sa imperya- 
lismong US laluna sa usaping militar, kabilang ang 
pagpapahintulot ng permanenteng presensyang 
militar ng US sa pamamagitan ng magkakasunod na 
mga Balikatan, ang pagbubuo ng Mutual Logistics 
Support Agreement, ang pagpapahintulot ng 
pagpasok ng mga dayuhang tropa sa mga larangan 
ng digma at ang bulag na pagsunod sa patakarang 
panlabas ng US na lumilikha ng peligrong isangkot 
ang Pilipinas sa mga digmang inudyok ng US; 

(b) mga makadayuhan at anti-mamamayang 
patakaran tulad ng deregulasyon ng mga industriya 
ng kuryente at langis na nagdudulot ng ibayong 
kahirapan sa mamamayan, 

3 All-out war ng rehimeng US-Macapagal-Arroyo 


(3) All-out war laban sa rebolusyon, idineklara 
ng rehimen, (4) PKP, BHB, ibinilang ng US sa 
listahan ng mga terorista, (5) Dagdag na ayuda 
sa AFP, ipinangako ng US, (5) Defense Policy 
Board, bubuuin: (5) Panggigipit ng US at The 
Netherlands, binatikos ni Sison, (6) Mga ligal 
na organisasyon target din ng panunupil, (6) 
Usapang pangkapayapaan, winawakasan na ng 
rehimen 


Guingona, tutol sa doktrina ng panggegera ng US 


Alitan nina Macapagal-Arroyo at Roco 


JI O 


Pananalanta ng Pasitang estado 


(7) Ilang estadistika, (8) Mga paglabag sa 
karapatang tao (Mayo-Agosto 2002): (10) Sa 
Basilan at Zamboanga, (10) Pinsalang hatid ng 
CARAT 


11 
13 


Pagpapalayas sa mga Pilipino sa Malaysia 


Pang-uupat ni Bush ng gera sa Iraq, umaani ng 
batikos 


(13) Weapons of mass destruction ng Iraq 
14 
15 


Pagmimina sa Mt. Diwalwal 


Balita 


(k) planong pagsusog sa konstitusyon upang 
burahin ang nalalabing mga probisyong nagbibigay- 
proteksyon sa pambansang patrimonya at 
soberanyang pang-ekonomya, 

(d) lumalalang militarisasyon at lansakang 
panunupil tulad ng pagpaslang at pagtortyur, 
panggigipit at iba pang walang habas na paglabag sa 
mga karapatang-tao ng mga ordinaryong sibilyan, 
aktibista at mga nadarakip na mandirigma ng BHB. 

(e) ang pagbabasura sa usapang pangkapaya- 
paan na bunga ng lumalalang militarismo ng 
rehimeng Macapagal-Arroyo. 

Kinakailangang puspusang pukawin, organisahin 
at pakilusin ang mamamayan kaugnay ng mga isyung 
ito. May partikular na halaga ang pagtataas ng diwa ng 
militanteng patriyotismo, ng paglalantad sa iba't ibang 
aspeto ng imperyalistang dominasyon sa Pilipinas at sa 
pangangailangang patuloy na isulong ang istorikong 
pakikibaka para sa pambansang paglaya. 

May partikular na halaga rin ang paglalantad 
sa kawalan ng interes ng naghaharing rehimen na 
lutasin ang mga ugat ng gera sibil sa pamamagitan 
ng negosasyong pampulitika at ang iba't ibang 
maniobrang isinasagawa nito upang isabotahe ang 
usapang pangkapayapaan. Habang pinaiigting natin 
ang rebolusyonaryong armadong pakikibaka, maaari 
nating hikayatin ang mga pwersang naghahangad ng 
tunay, pangmatagalan at makatarungang kapayapaan 
na igiit ang pagpapatuloy ng pormal na usapang 
pangkapayapaan. Magagawa ito sa pamamagitan ng 
pagsasakatuparan ng mga napirmahan nang kasunduan 
at pagrespeto sa dati nang napagkaisahang balangkas 
at adyenda ng negosasyon. 

Kinakailangang ipagpatuloy ang pagpapaigting 
sa rebolusyonaryong armadong pakikibaka. Mulat na 
pagplanuhan at ilunsad ang mga regular at espesyal na 
taktikal na opensiba na maipagwawagi. 

Kailangang ilunsad ang mga ito sa pinakamaraming 
posibleng lugar upang mapwersang idispers ng kaaway 
ang mga pasistang tropa at biguin ang pagtatangka 
nitong magkonsentra ng pwersa sa isang partikular na 
lugar sa isang partikular na panahon. 

Laging subaybayan, pag-aralan at tasahin ang 
kalagayan at mga kilos ng kaaway upang matukoy 
ang mahihinang bahagi nito at iba pang target ng mga 
taktikal na opensiba. 

All-out war laban sa rebolusyon, 
idineklara ng rehimen 


N agdeklara ang rehimeng Macapagal-Arroyo ng todong digma laban 
sa rebolusyonaryong kilusan nitong Agosto 5 bilang pagsunod sa 


“Editoryal,” mula sa pahina 2 


Maaaring ibilang sa mga target 
ng BHB ang mga linya at tore ng 
kuryente at mga instalasyong pang- 
telekomunikasyon na magdudulot 
ng kalkuladong pinsala sa mala- 
laking korporasyong umaapi sa 
mamamayan habang tinitiyak na 
walang sibilyang mapipinsala. 
Maaari itong isagawa laluna sa 
panahon ng malalaking deployment 
at konsentrasyon ng mga tropa ng 
AFP sa ilang lugar. Ang maliliit na 
pangkat ng kaaway na gagamiting 
pambantay sa mga instalasyong 
ito ay bulnerableng mga target ng 
BHB. 

Patuloy na magpakahusay 
sa pakikidigmang gerilya hindi 
lamang upang mapreserba ang ating 


ANG BAYAN . Setyembre 2002 


Sa isang pahayag nitong Agosto 6, sinabi ni Gregorio 
“Ka Roger” Rosal, tagapagsalita ng Partido Komunista 


ng Pilipinas, na ang deklara- 
syong ito ay idinikta 
ni US State Sec. Colin 
Powell nang makipagpu- 
long ito sa 


pwersa, kundi upang makapag- 
lunsad rin ng mga taktikal na 
opensiba laban sa kaaway. Mahigpit 
na makipagtulungan sa masa. 
Patuloy na isulong ang rebolusyong 
agraryo at buuin at palakasin ang 
mga rebolusyonaryong organisa- 
syong masa. 

Kailangan ding labanan ang 
panghihimasok ng US at paghan- 
daan ang planong tuwirang arma- 
dong interbensyon ng mga imper- 
yalistang tropa ng US sa kontra- 
rebolusyonaryong digma. Kaugnay 
nito'y kinakailangang palakasin 
at palawakin ang mga pakikibaka 
laban sa mga pagsasanay-militar, sa 
pagpapatibay ng MLSA at sa bulag 
na pagsasakatuparan ng “digmang 
kontra-terorismo” ng gubyernong 
Bush. 


Malakanyang noong Agosto 2. 

Pilit na ginagamit ni Maca- 
pagal-Arroyo ang “kontra-teroris- 
mo” bilang tuntungan sa paglu- 
lunsad ng todong digma laban 
sa rebolusyonaryong kilusan. Sa 
kanyang mga pahayag, baluktot 
niyang ibinilang sa mga terorista 
ang mga rebolusyonaryong pwer- 
sa, kahanay ng mga kidnaper, 
ismagler at iba pang mga kriminal 
na elemento. 

Kaugnay nito, iniutos niya ang 
paglilipat ng libu-libong tropa ng 
AFP na nanalanta sa Basilan tungo 
sa mga lugar na pinaghihinalaan 

Mahalaga ring makipagkaisa 
sa mamamayan ng buong mundo 
para sa pagwawakas ng armadong 
interbensyon ng US sa iba't ibang 
bansa kabilang ang pagbigo sa 
planong panggegera sa Iraq. 

Importante ring makipagkaisa 
sa mamamayang Amerikano, 
agresibong ilantad sa kanila ang 
pagpapahirap sa mamamayang 
Pilipino ng todong digma ng rehi- 
meng Macapagal-Arroyo at ang 
malawak na pagtutol sa presensya 
ng mga tropang Amerikano sa 
bansa. Ang isang kilusang anti- 
digmaan sa US na nananawagan 
para sa pagpapauwi ng mga tro- 
pang Amerikano ay makatutulong 
nang malaki sa pagsisikap na 
labanan ang digmang agresyon ng 
US sa bansa. 

nilang mga teritoryo ng rebolu- 
syonaryong kilusan. Kabilang 
dito ang ilan sa mga batalyong 
nakapakat laban sa Abu Sayyaf sa 
Kanlurang Mindanao na iniutos 
na ibalik sa Gitna at Hilagang 
Mindanao. 

Pinaplano ngayon ng AFP 
at PNP na magdagdag ng 7,000 
sundalo (14 na batalyon), 5,000 s 
bagong pulis at 15,000 bagong a 
tauhan para sa CAFGU na 
gagamitin sa pagpapatindi 
ng kontra-rebolusyonaryong 
digma. Dinagdagan ng 
P800 milyon ang badyet ng 
AFP ngayong taon para sa 
rekrutment ng karagdagang 
mga batalyon. 

Hindi na bago ang deklarasyong 
ito ni Macapagal-Arroyo ng todong 
digma laban sa rebolusyonaryong 
kilusan. Sa katunayan, hindi 
niya inihinto ang all-out war ng 
rehimeng Estrada. “Pagkaupong- 


dme 


pagkaupo niya sa poder noong 
Enero 2001,” ani Ka Roger, “pali- 
him nang iniutos ni Macapagal- 
Arroyo ang malawakang pana- 
nalakay ng teroristang AFP at PNP 
sa mga larangang gerilya.” 

“Ilang buwan nang rumaragasa 
sa mga sonang gerilya ang todo- 
todong kontra-rebolusyonaryong 
. digma ng AFP,” wika ni Ka 


Yg Py Roger. 


Mula noong ikalawang hati ng 
2001, iniutos na ni Macapagal- 
Arroyo ang malawakang deploy- 


TF 
N Pg ment ng AFP sa mga sonang 


ce 


Mma ay nakatuon ngayon sa kam- 


gerilya. Dalawang katlo (2/3) 
ng kabuuang pwersa ng AFP 


panya ng panunupil laban sa 
mamamayan at rebolusyonaryong 
kilusan. Nakadeploy sa Timog 
Katagalugan ang 19 na batalyon 
ng AFP at PNP. Ngayong taon, 
mismong si Macapagal-Arroyo ang 
nag-utos na ideploy ang siyam na 


panagupang batalyon sa isla ng 
Mindoro. 

Bagamat kasabay nito'y muli 
niyang binuo ang GRP negotiating 
panel noong Mayo 2001 upang 
makipag-usap sa NDFP, wala 
naman itong ipinakitang kaser- 
yosohang ipatupad ang mga nau- 
nang kasunduan upang pasulungin 
ang usapan. Katunayan, binuwag 
rin ito ng rehimen nitong Marso 
2002. 

Ayon kay Ka Roger, ang 
deklarasyon ng all-out war ay 
mahigpit na kaugnay ng layunin ng 
US na tiyakin ang permanenteng 
presensya ng mga tropang Ameri- 
kano sa bansa at bigyang-daan ang 
direktang panghihimasok ng mga 
ito sa kontra-rebolusyonaryong 
digma. Gagamitin din kaugnay nito 
ang nakatakdang siyam na buwang 
pinagsanib na pagsasanay-militar 
na isasagawa sa mga sonang gerilya 
simula sa Oktubre. 


PKP, BHB, ibinilang ng US 
sa listahan ng mga 'terorista" 


INIANUNSYO NI US STATE SEC. COLIN POWELL NITONG 
Agosto 9 na ibinibilang na nito sa mga itinuturing 
na Foreign Terrorist Organization (FTO o dayuhang 
teroristang organisasyon) ang PKP at BHB. Ang 
hakbanging ito ay bahagi ng paghahanda ng 
imperyalismong US sa tuwirang panghihimasok sa 
kontra-rebolusyonaryong digma. 

Ibinilang sa mga tinaguriang FTO ang BHB dahil 
umano sa mahigpit na pagtutol nito sa “anumang 
presensya ng US” sa Pilipinas at pagpatay sa ilang 
mamamayang Amerikano sa bansa. 

Ayon kay Powell, umaasa siyang ang naturang 
desisyon ng US ay makahihikayat sa iba pang gub- 


yerno na umaksyon din para ihiwalay ang PKP at 
BHB, barahan ang pinagmumulan ng pinansya ng 
mga ito at hadlangan ang kanilang paglalakbay sa 
iba't ibang bahagi ng mundo. 

Kaugnay nito, magkahiwalay na hiniling ng US at 
ng rehimeng Macapagal-Arroyo sa gubyerno ng The 
Netherlands na ipitin ang mga “pag-aari ng PKP at 
mga lider nito” sa naturang bansa. 

Bilang tugon, inianunsyo ng foreign ministry ng 
The Netherlands nitong Agosto 13 na haharangin nito 
ang mga deposito ni Ka Jose Ma. Sison at ang mga 
ari-arian ng NDFP. Nitong Agosto 17, naghayag din 
ng gayong desisyon ang United Kingdom. 

Dagdag na ayuda 
sa AFP, ipinangako 
ng US 


NAGING TAMPOK SA PAG-UUSAP NINA 
Macapagal-Arroyo at US State 
Sec. Colin Powell nitong ABUNO y 


3 ang karagdagang ayuda ng US A 


sa AFP. 

Inihayag ni Powell na 
naglaan na ang gubyernong US 
ng $55 milyon para sa “kontra- 8 
teroristang” kampanya ng AFP. 
Mahigit ito nang 536 milyon sa 
ayudang militar ng US noong ( 
nakaraang taon. Ang $25 milyon 
dito ay plano sanang ilaan ng 
AFP sa pagsasanay ng mga Light 
Reaction Company na ipapakat 
laban sa BHB. Subalit nitong 
Agosto 20, kinaltasan ni US Pres. 
George Bush nang $30 milyon ang 
pangakong suportang militar. 

Isandaang milyong dolyar 
(5100 milyon) naman ang ayudang 
ipinangako ni Powell para umano 
sa pagpapabilis ng mga reporma sa 
pagpapatupad ng batas, sa sistema 
ng hustisya at sa edukasyon. Ang 
mga karagdagang suportang ito ay 
bilang pagkilala umano sa papel 
ng Pilipinas sa “pandaigdigang 
kampanya laban sa terorismo”. 

Bukod rito, sinabi ni Powell na 
maaaring tumanggap ang Pilipinas 
ng pondo mula sa Millennium Chal- 
lenge Account (MCA) ng US. Ang 
MCA ay programa ng gubyernong 
Bush na magdaragdag ng 50% sa 
pondong pang-ayuda ng US sa loob 
ng susunod na tatlong taon para 
sa mga bansang maaari umanong 
pagmulan ng terorismo. Halagang 
$1.7 bilyon ang panimulang ilalaan 
ng MCA sa 2004. 

Defense Policy Board, bubuuin 


Tumungo sa US si DEFENSE Sec. AnGELo Reyes nitong Agosto 10-20 
upang makipag-usap kay US Defense Sec. Donald Rumsfeld kaugnay 
umano ng “pagpapatibay sa relasyong pandepensa” ng dalawang 


Na 


Nagkaisa sina Reyes at 
Rumsfeld na buuin ang Defense 
Policy Board para magsilbi 
umanong “bukas na linya 


BF 5 ng estratehikong pag-uusap”. 
Pas Ang Defense Policy Board ay 


Kea magsisilbing lihim na tagapayo 


ə ng kalihim ng depensa at 
ng AFP sa mga usapin ng 
digma. Ang istruktura at mga 
tungkulin nito ay ipapadron sa 
Defense Policy Board ng US 
na tumatayo ngayong lihim at 
konspiratoryal na konsehong 


Panggigipit ng US 


pandigma ng gubyernong Bush. Sa 
pamamagitan nito, pag-iibayuhin 
ng US ang kontrol sa mga susi 
at taktikal na usaping militar ng 
papet na republika. 

Bagamat noong una'y pina- 
bulaanan ni Reyes na kabilang 
sa kanilang adyenda ang Mutual 
Logistics Support Agreement, 
inihayag niya nitong Agosto 14 na 
pinag-usapan nga nila ni Rumsfeld 
kung paano mapagtitibay ang 
kasunduan nang hindi na idadaan 
sa ratipikasyon ng Senado. 


at The Netherlands, binatikos 


ni Sison 


HINAMON NI KASAMANG JOSE MA. SISON, SENIOR POLITICAL CONSULTANT NG 
NDFP negotiating panel, ang gubyerno ng The Netherlands na ituloy 
ang pag-ipit sa kanyang mga deposito sa bangko upang maipakita ang 
kalupitan nito at ng mga imperyalista. 


Ito ang reaksyon niya sa pag- 
sang-ayon ng The Netherlands sa 
“kahilingan” ng US na ipitin ang 
mga pag-aari niya at ng NDFP. 

Ani Sison, isa itong malupit 
na hakbangin dahil ang salapi 
niya sa bangko ay sapat lamang 
na ikabuhay. Aniya, ang kanyang 
salapi ay nanggagaling din sa 
gubyernong Dutch dahil hindi siya 
pinahihintulutang maghanapbuhay 
bilang isang political refugee. 


Gayunman, ayon pa kay 
Kasamang Sison, hindi maaapek- 
tuhan ng panggigipit ang ope- 
rasyon ng rebolusyonaryong 
kilusan dahil ito ay umaasa 
sa sarili at hindi sa suporta 
mula sa labas ng bansa. Aniya, 
kalakhan ng pondo ng kilusan ay 
nagmumula sa mga kontribusyon 
ng mga magsasaka, manggagawa 
at iba pang tagasuporta sa 
Pilipinas. 

LA 
pu” 


Ginagamit ito ng rehimen 
upang umano'y pilitin ang rebolu- 
syonaryong kilusan na paluhod 
na bumalik sa negosasyon gayong 
ang rehimen ang nagsuspinde at 
gumagawa ng kung anu-anong 
balakid sa usapan. 

Malaon nang ipinipilit ng GRP 
negotiating panel na madaliin 
ang pagbubuo ng isang “pinal na 
kasunduan” taliwas sa mga nauna 
nang napagkasunduang balangkas at 
adyenda ng negosasyon. Patuloy ding 
tumatanggi ang rehimen na tupdin 
ang mga responsibilidad nito kaugnay 
ng mga pirmado nang kasunduan. 


Usapang pangkapayapaan, 
winawakasan na ng rehimen 


Y p| SA LUBOS NA PAGSANG-AYON NG REHIMEN SA PAGBABANSAG Ng 

x” ) US sa PKP at BHB bilang mga terorista, winawakasan na 
nito sa esensya ang usapang pangkapayapaan sa pagitan ng 
y reaksyunaryong Gubyerno ng Republika ng Pilipinas 
~ (GRP) at ng NDFP. 


Sa halip na pormal na makipag- 
usap, iginigiit ng rehimeng 
Macapagal-Arroyo ang “walang 
taning na di-pormal na pag- 
uusap” upang pagtakpan ang 
katotohanang tinatalikuran na nito 
ang negosasyon. 

Ayon sa NDFP, nananatili 
itong bukas na makipag-usap 
sa kasalukuyang rehimen kung 
nakahanda itong muling buksan 
ang pormal na usapang pangka- 
payapaan. Kung hindi, nakahanda 
rin ang NDFP na hintayin na 
lamang ang susunod na rehimen 
bago muling makipag-usap. 


Mga ligal na organisasyon, 
target din ng panunupil 


SA DEKLARASYON NI MACAPAGAL-ARROYO NG TODONG DIGMA LABAN SA 
“terorismo”, tinukoy din niya bilang target ang mga unyon ng mga 
militanteng manggagawa na diumano'y mga terorista sa pagawaan. 


Ipinahiwatig din niyang magi- 
ging target ang mga ligal na 
organisasyong itinuturing niyang 
terorista kabilang ang Bagong 
Alyansang Makabayan (BAYAN) 
at partidong Bayan Muna. 

Sa isang pahayag noong 
Agosto 12, inihanay ni Macapagal- 
Arroyo ang mga oportunistang 
AKBAYAN at SANLAKAS bilang 
mga “komunista ngunit di terorista” 
dahil hindi raw naglulunsad ng 
armadong pakikibaka ang mga 


ito. Hindi niya ibinilang sa hanay 
ang BAYAN at Bayan Muna na 
di-tuwiran niyang binansagang 
mga terorista. Ilang buwan nang 
tinatarget ng matinding panunupil 
ang dalawang militanteng organi- 
sasyon. 

Dahil dito, nagpahayag ng 
pangamba ang mga kinatawan 
ng Bayan Muna sa kongreso 
na maaaring ipitin ang kanilang 
mga pondo. Posible rin anilang 
patalsikin sila sa kongreso. 


Guingona, tutol 
sa doktrina 


ng panggegera 
ng US 


SA ISANG TA- 
lumpati nitong 
Agosto 8, binati- 
kos ni Vice Pres. 
Teofisto Guingona 
ang “first strike policy” ng US 
na pinangangambahan niyang 
gagamitin sa panghihimasok sa 
Pilipinas at panggegera sa iba 
pang bansa. Ayon kay Guingona, 
“inilalagay nito sa panganib ang 
pandaigdigang kapayapaan.” 

Natatangi ang pusisyon ni 
Guingona sa hanay ng matataas na 
upisyal ng mga neokolonya ng US 
sa buong mundo na pawang kilala 
bilang mga aktibong tagasuporta 
ng anumang patakaran ng US. 
Salungat din ito sa bulag na 
pagsuporta ni Macapagal-Arroyo 
sa anumang patakaran ni Pres. 
George Bush. 

Kamakailan ay nagsabi si 
Bush na “dapat unahan ng US” 
sa paglulunsad ng mga atake ang 
mga bansang itinuturing nitong 
nagtataguyod ng terorismo. 

Ayon kay Guingona, walang 
karapatan ang sinuman na gawin 
ito nang dahil lamang sa taglay 
nilang kapangyarihan. 

Ipinahayag din ni Guingona 
na ang pagpapatuloy ng Balikatan 
ay maaaring magsapanganib sa 
negosasyong pangkapayapaan sa 
rebolusyonaryong kilusan at Moro 
Islamic Liberation Front. 

Maniobrahan para sa 2004 


Alitan nina Macapagal- 
Arroyo at Roco, 
tumambad sa publiko 


palo na binabayo ng inter- Zg% 
nal na banga- p 

yan ang mabuway 
na paghahari ni 
Gloria Maca- 
pagal-Arroyo. 
Nitong Agosto 


13, galit na nag- XY 7 AN ` 

bitiw si Raul Roco N f 
bilang kalihim ng Depart- 2 AEA 
ment of Education (DepEd) Zi ZA 


: ; N 
matapos ibunyag ng rehimensa : 


midya na pinalimbestigahan siya NA 
ng presidente kaugnay ng mga nakasampang i 
kaso ng korapsyon. Napahiya diumano siya 
nang isapubliko ito ng rehimen nang hindi siya 
inaabisuhan. 

Ginamit ni Roco ang pagkakataon upang salagin 
ang mga batikos sa kanyang pamumuno, sumbatan 
si Macapagal-Arroyo sa kanyang pamumulitika at 
ipresenta ang sarili bilang “kagalang-galang” na 
alternatibo. 

Ang mga kaso laban kay Roco ay isinampa ng 
unyon ng mga empleyado ng DepEd Central Office 
sa PAGC noon pang Hulyo 11. 

Kabilang sa mga kasong isinampa laban sa kanya 
ang pagbubulsa sa P15-16 milyong “service fee” 
buwan-buwan mula Enero hanggang Hulyo 2002; 
pagpapagawa ng mga poster para sa pansariling 
propaganda gamit ang pondo ng DepEd; iligal na 
paghirang ng mga “konsultant”; iligal na pagsisante sa 
ilang mga upisyal ng DepEd at iligal na pagtatalaga ng 
isang drayber ng DepEd sa kanyang asawa. 

Bago pa man ito, inihayag na ng unyon sa publiko 
at sa Malakanyang ang mga hinaing nito. Ngunit 
mahigit isang taong hindi pinansin ni Macapagal- 
Arroyo ang mga ito, lalupa't maysala rin siya sa 

Ilang estadistika 


M ula Enero 22, 2001 hanggang Hulyo 15, 2002, 
1,334 nang kaso ng paglabag sa mga karapatang 
tao ang naitala. Bumiktima ang mga ito ng 37,164 
katao, 1,265 pamilya at 38 komunidad. (Tingnan 
ang artikulo sa Hulyo 31, 2002 isyu ng AB.) 

Sa hanay ng mga magsasaka. Mahigit 163,000 
pamilya ang nabiktima ng pagpapalit-gamit ng 
lupa, kanselasyon ng Certificate of Land Ownership 
Award (CLOA), Emancipation Patent at Certificate 
of Land Transfer (CLT); at mga “proyektong 
pangkaunlaran” gaya ng cassava project ni Danding 
Cojuangco sa Isabela. 

Sa hanay ng mga mangingisda. Mahigit 145,000 
pamilya ang nabiktima ng mga proyektong aqua- 
culture ng rehimen. 

Sa hanay ng mga manggagawa. May naitalang 
226 na kaso ng panghaharas, pananakit, pananakot, 
abusong sekswal, pamumwaersa, iligal na pagdakip 
at detensyon, pagmamanman at iba pang paglabag sa 
mga karapatang tao ng mga manggagawa. Umabot 
sa 118 ang bilang ng mararahas na pag-atake sa 
mga piketlayn. 

Sa hanay ng mga pambansang minorya. Siyam 
napu't siyam (99) ang nabiktima ng iligal na 
pagdakip, pagpatay, istraping, paninira ng gamit, 
pagkawala, pagpapalayas, harasment, iligal na 
panghahalughog, pagmamanman at sapilitang 
paggamit sa mga operasyon, sa 354 na insidente. 
Bumiktima ito ng 617 pamilya. 


LA PANANALANTA NG PASISTANG ESTADO 


ali Mga paglabag sa karapatang tao 


(Mayo-Agosto 2002) 


AGOSTO 18. Pinatay ng mga tropa ng 8th Special 
Forces Battalion (SFB) na pinamumunuan ni Maj. 
Alexis Gopico si Amay “Ka Ronson” Espeja, isang 
Pulang mandirigma, nang kubkubin ng mga sundalo 
ang mga gerilya sa Sityo Nursery, Barangay Binondo, 
Baganga, Davao Oriental. Buhay at walang sugat na 
nadakip si Ka Ronson. Tatlong bata ang napatay sa 
pagkubkob. Pinagbubugbog din ng mga berdugo at 
ninakawan ng dalawang chainsaw, P9,000 salapi at 
iba pang ari-arian ang mga residente. 

Noong unang linggo ng Agosto, pinagbubugbog 
naman ng naturang mga sundalo at CAFGU ang 15 
lalaking pinaghihinalaang tagasuporta ng BHB sa 
parehong barangay. Pinaghukay din sila ng mga 
sundalo ng libingan at binantaang papatayin kung hindi 
ituturo ang kinaroroonan ng mga gerilya. Inireklamo 
rin ng mga residente ng kalapit na Barangay Matanog 
ang pang-aabuso sa kanila ng mga sundalo ng 8th 
SFB. 

AGOSTO 18. Pwersahan at iligal na 
inaresto ng PNP sa Boac, Marinduque 
si Ginoong Prestores, tagapangulo ng 
Pinag-isang Lakas ng Magbubukid 
sa Quezon, Bise Presidente ng Bayan 
Muna at masugid na tumutulong sa 
mga biktima ng Marcopper Mining 
sa prubinsya. Ipiniit siya mula 12:30 ng tanghali 
hanggang alas-10:00 ng gabi nang hindi sinasampahan 
ng anumang kaso. Ipinagbabawal ng batas ang 
pagpipiit nang lampas sa pitong oras nang walang 
isinasampang kaso. 

parehong mga kalabisan. Nitong buwan na lamang 
binigyang-atensyon ng rehimen ang kaso, matapos 
lumabas sa sarbey na isinagawa ng Ibon Foundation na 
tatalunin ni Roco si Macapagal-Arroyo sa pagkapre- 
sidente kung isasagawa ngayon ang halalan. Ginamit 
ng rehimeng Macapagal-Arroyo ang mga kaso laban 
kay Roco upang pwersahin siyang magbitiw, putulin 
ang kanyang kontrol sa pampublikong pondo at 


AGOSTO 15. Marahas na binuwag 
ng Military Police ang piket ng daan- 
daang pambansang minorya sa tapat 
ng Camp Aguinaldo. Nasugatan sa ulo 
si Benilda Coplangen, 45, nang salagin 
niya ang batutang ipapalo sana ng mga 
pulis kay Baket Indena, isang nakatatandang babae 
mula sa Sagada, Mountain Province. 

Ang pagkilos na pinamunuan ng Kalipunan ng mga 
Katutubong Mamamayan ng Pilipinas ay inilunsad upang 
tutulan ang tumitinding militarisasyon sa kanayunan na 
bumibiktima sa libu-libong mga pambansang minorya 
at magsasaka sa buong kapuluan. 

Sugatan at pasa-pasa rin ang ilan pang naka- 
tatandang nagsasayaw ng pattong (katutubong sayaw 
sa Kordilyera) nang umatake ang pulisya. Ito ay sina 
Lakay Longan ng Kalinga, Lakay Simplico Sikuan 
ng Itogon, Magno Dumas ng Abra, at mga lider ng 
Cordillera People’s Alliance na sina Joseph Torafing 
Jr. at Windel Bolinget. Naputulan naman ng daliri si 
Robert Laplana na mula sa Timog Katagalugan. 

IKALAWANG LINGGO NG AGOSTO. Pinagsisira ng 
mga tauhan ni Bayani Fernando, tagapangulo ng 
Metro Manila Development Authority (MMDA), ang 
mga pwesto ng mga sidewalk vendor sa iba't ibang 
lugar sa Kamaynilaan. Nagbabanta rin si Fernando na 
bubuhusan ng gaas ang kanilang mga paninda kung 
hindi sila titigil sa pagtitinda sa bangketa. Tinawag 
pa niyang mga parasitiko ang mga nagtitinda na 

isaisantabi siya bilang nangungunang kalaban sa 
pulitika sa 2004. 

Dahil sa mga pampulitikang maniobra ni Maca- 
pagal-Arroyo, nagsisimula na siyang mahiwalay kahit 
sa loob ng kanyang pangkatin. Inamin ng ilan sa 
kanyang mga kapartido na mapipilitan silang pumili sa 
pagitan nina Roco at Macapagal-Arroyo sa eleksyon sa 
2004. Hindi malayong iipitin din ni Macapagal-Arroyo 
ang iba pang potensyal na kakumpetisyon sa loob ng 
kanyang partido katulad ni Sen. Loren Legarda. 

karapat-dapat lamang umanong gamitan ng dahas 
upang mapatigil. Ipinagtatanggol ng Malakanyang 
ang mga aksyon ni Fernando. 

AGOSTO 5. Inaresto ng mga tropa ng 4? ID si 
Zenaida Llesis, 40, buntis at pinaghihinalaang kadre 
ng PKP matapos ng isang operasyon sa Rocky 
Village, Pangantukan, Bukidnon. Sinampahan 
siya ng samutsaring kasong kriminal subalit 
pinagkakaitan ng karapatang 
kumuha ng abugado. Bukod 
rito, kahit dinudugo si Llesis 
at nanganganib na maagasan, ` 
tuluy-tuloy siyang isinailalim @: 
sa interogasyon ng militar. 
Hindi rin isinaalang-alang ng militar ang pagkakaroon 
ni Llesis ng tachycardia, isang abnormalidad sa puso 
na nangangailangan ng pahinga. 

AGOSTO 5. Iligal na inaresto ng mga tropa ng 
74? IB ang tatlong kabataan sa Barangay San Pablo, 
Catanauan, Quezon. Sina Resty Buen, Rogelio de 
Roxas at Romeo Resureccion ay pinaratangang mga 
Pulang mandirigma dahil natagpuan silang kasama ng 
isang pinaghihinalaang gerilya. 

Isa namang anim na taong gulang na batang lalaki 
ang dinakip ng mga tropa ng 7” ID sa Barangay Sto. 
Rosario, Masinloc, Zambales pagkatapos ng isang 
engkwentro sa pagitan ng militar at ng BHB. 

AGOSTO 3-4. Dinemolis ng mga gwardya ng 
Manila Water Works and Sewerage System (MWSS) 
ang bahay ng 25 pamilyang magsasaka sa Area 4, 
Sityo Seedling, Barangay Macabud, Rodriguez, 
Rizal. Tinutukan ng mga gwardya ang mga resi- 
dente, pinagbubunot ang kanilang mga tanim at 
pinagnakawan ng bigas at salapi. Kinabukasan, 
sinunog ang mga bahay ng mahigit 100 residente. 
Apat na magsasaka pa ang dinakip at pinwersang 
pumirma sa isang dokumento. Ang erya ay bahagi ng 
2,700-ektaryang La Mesa Watershed na inaangkin ng 
MWSS at ABS-CBN Foundation. 

AGOSTO 2. Sampu ang nasugatan nang marahas 
na harangin at tangkaing idispers ng mga tropa ng 
Western Police District ang 500 nagpoprotesta sa tapat 
ng US Embassy kaugnay ng pagbisita ni US State 
Sec. Colin Powell sa Pilipinas. 

HULYO 20-28. Hinaras at sapilitang pinalayas ng 
mga bayarang maton ng San Roque Power Corp. ang 

daan-daang residente ng Sityo Bolangit, Ko 


Barangay San Felipe, San Nicolas, Pangasinan 
upang bigyang-daan ang pagkumpleto sa San Roque 
Multi-Purpose Dam Project. Noong Hulyo 22, 
pwersahang pinaiwan ng mga maton sa mga residente 
ang kanilang mga tahanan at ari-arian. Pilit pinasakay 
sa helikopter ang mga babae at mga bata habang ang 
mga lalaki ay pinaglakad. Pinilit din silang pumirma 
sa ilang papeles na nagsasaad ng boluntaryo nilang 
paglisan sa lugar. Noong Hulyo 28, pinagsusunog 
ng demolition team ang 11 bahay ng mga lumikas. 
Dahil dito, lumaganap ang takot sa hanay maging ng 
mamamayan sa mga kalapit-baryo. 

HULYO 24. Dinemolis ng Anti- 
Squatting Team ng Baguio City ang 
mga bahay ng mahigit 20 pamilya sa 
F Barangay Dontogan. Mahigit 60 pang 
bahay ang nakatakdang wasakin ayon 
sa utos ni Mayor Bernardo Vergara, 
na nagsasabing pawang mga iligal na 
N iskwater ang mga nakatira rito. Ito”y sa 

kabila ng pagkakaroon ng mga residente 
ng titulo sa lupa. Walang ibang nasilungan ang mga 
pamilyang nawalan ng bahay kundi ang mga pine tree 
matapos wasakin ang kanilang mga tahanan sa gitna 
ng malakas na pagbuhos ng ulan. 

HULYO 24. Winasak ng goons ng Manila Banking 
Corp. at ng 25 pulis na pinamunuan ni Insp. Jose 
Costello ng Mabolo Police Station ang bahay ng 27 
pamilya sa North Reclamation Area ng Cebu City. 
Tatayuan ng sangay ng naturang bangko ang 1,640 
metro kwadradong lote. Napwersang magtirik ng 
mga temporaryong silungan ang mga pamilya sa mga 
lansangan. Ayon pa sa gubyernong lunsod ng Cebu, 
kailangan pa munang matupad ng mga nawalan ng 
bahay ang ilang rekisitos bago mapagkalooban ng 
anumang tulong. 

HULYO 1. Tatlong demonstrador ang nasaktan nang 
marahas na idispers ng may 40 pulis ng Region 11 
sa pamumuno ni Chief Supt. Eduardo Matillano ang 
rali sa Tagum City nang dumalaw dito si Macapagal- 
Arroyo. Karamihan sa 200 demonstrador ay mga babae 
at bata. Sinaktan sila ng mga pulis at kinumpiskahan 
ng mga gamit gaya ng megaphone, mga baterya at 

Sa Basilan at Zamboanga 


Ang sumusunod ay halaw sa ulat ng International Solidarity Movement 
(ISM) matapos ang fact-finding mission nito noong Hulyo 24-30 kaugnay ng 
katatapos na Balikatan 02-1 sa Basilan at Zamboanga. 


MARAMING KASO NG PAGLABAG SA KARAPATANG TAO ANG GINAWA NG MGA 
tropa ng US at AFP na lumahok sa Balikatan 02-1. Pinakatampok na 
kaso ang pagbaril ng Amerikanong si Reggie Lane kay Buyong-buyong 
Isnijal na pinaghinalaang myembro ng Abu Sayyaf. Taliwas sa mga 
ulat ng AFP, walang dalang warrant of arrest ang mga sundalong 
sumalakay nang hatinggabi sa tahanan ng mga Isnijal. Bukod rito, 
paglabag sa terms of reference ng Balikatan ang presensya ng mga 


tropang Amerikano sa diumano’y operasyong pag-aresto. 


Sumusunod ang iba pang 
kasong naitala ng ISM: 

(1) pagdukot at pagsalbeyds sa 
isang 11 anyos na bata, kasama ang 
tatlo pang sibilyang pinaghinalaang 
mga myembro ng Abu Sayyaf, 

(2) iligal na pag-aresto sa isang 
Morong paghihinalang myembro 
ng Abu Sayyaf, 

(3) pagharas, iligal na pagdakip 
at pagbilanggo sa mga babae at 
menor de edad. Dahil dito, isang 
buntis ang naagasan subalit di 
binigyan ng anumang atensyong 
medikal: at 

(4) iligal na pagdakip at pag- 
bilanggo sa 73 Moro na itinuro 


ng mga impormanteng binigyan 
ng aabot sa P1 milyon pabuya. 
Hanggang ngayon ay wala pa ring 
pormal na kasong naisasampa 
laban sa kanila. Tinotortyur sila 
upang mapaaming mga myembro 
ng Abu Sayyaf. 

Magsasampa ng kaso ang 
ISM laban sa mga sundalong 
Amerikano na bumaril kay 
Isnijal. Maglulunsad ito ng 
kampanya para palayain ang 
mga inosenteng nakapiit at 
maglulunsad ng mga kilos- 
protesta laban sa pananalanta ng 
US sa buhay at kabuhayan ng 
mamamayang Pilipino. 


Pinsalang hatid 
ng CARAT 


DALAWANG EKTARYANG PALAYAN 
ang napinsala sa Barangay Luca- 
pon South, Sta. Cruz, Zambales 
nitong Agosto 2 nang lumapag 
dito ang apat na helikopter 
ng US Marines na kalahok sa 
Cooperation Afloat Readiness and 
Training (CARAT) 2002. Ayon sa 
mga nakasaksi, lumapag ang mga 
helikopter matapos magbagsak 
ng mga bomba sa kalapit na 
isla ng Potipot. Idinulog ng mga 
apektadong residente ang kaso 
sa lokal na gubyerno at sa AFP 
pero wala silang natanggap na 
anumang tulong. 

Noong unang linggo naman 
ng Hulyo, winasak ng mga 
tauhan ng Philippine Air Force 
ang mga bahay ng mahigit 60 
pamilyang Aeta sa Sta. Juliana, 
Capas, Tarlac. Ang lugar ay isa 
sa magkakanugnog na baryong 
bumubuo sa Crow Valley firing 
range na ginagamit sa pagsasanay 
ng mga sundalong Pilipino at 
Amerikano. 

amplifiers. Ang ilan sa kanila ay iligal na dinakip. 
HULYO. Kahit walang ebidensya, isinangkot ng 
pulisya si Ador Pulido, pinuno ng Bayan Muna sa 
Gerona, Tarlac at pangulo ng Kalipunan ng Damayang 
Mahihirap doon, sa pagpatay sa isang Herman Dugay 
ng Barangay Tagumbao sa parehong bayan. Si Pulido 
ay organisador din ng Alyansa ng mga Magbubukid sa 
Tarlac. Paulit-ulit siyang inaaresto at ipinipilit ng mga 
pulis kahit walang malinaw na kaso laban sa kanya. 
HUNYO. Paulit-ulit na hinaras ng mga sundalo ng 

204? Brigade, sa pangunguna ni Col. Jovito Palparan, 
si Juvy Magsino, abugada at bise alkalde ng Naujan, 
Oriental Mindoro. Binalaan si Magsino na siya ay 
minamanmanan na dahil pinaghihinalaan siyang 
tagasuporta ng BHB. 

MAYO 17. Pinagbabaril ng mga tropa ng 15" Special 
Forces Company at ng PNP sa Barangay Casigaran, 
Balilihan, Bohol ang tahanan ng 70-taong-gulang 
na si Cecilia Tambis na pinagpapahingahan ng mga 
mandirigma ng BHB. Tinakot pa ng mga sundalo 
na papatayin ang dalawang mandirigma na nadakip 
nila. 

Kalupitan sa kamay 
ng Malaysia at ng rehimeng 
Macapagal-Arroyo 


Habang parang mga hayop na pinatatalsik mula 
sa Sabah ang libu-libong Pilipino, inutil namang 
ipinagtatanggol ng Malakanyang ang gubyerno ng 
Malaysia 


Hs araw-araw na inulan ng protesta ang embahada ng Malaysia 
simula nang mabunyag ang di makatarungan at makahayop na 
pagpapalayas sa mga Pilipino at iba pang “iligal na residente” mula sa 
Sabah. Walang pakundangang nilabag ng mga awtoridad ng Malaysia 
ang mga karapatang tao ng mga Pilipino roon at ang Internasyunal 


na Makataong Batas. 


Maihahalintulad sa ginawa 
ng pasistang Nazi sa mga Hudyo 
noong panahon ni Hitler ang 
walang pakundangang paghakot 
sa libu-libong mga migranteng 
manggagawang Pilipino tungo sa 
mga barko at pagtipon sa kanila sa 
masisikip na detention center na 
walang sapat na pagkain at tubig. 
Walang anumang prubisyon para 
sa mga bata at matatanda. Masahol 
pa, dumaranas sila ng matinding 
kalupitan sa kamay ng pulisya at 
mga upisyal sa immigration ng 
Malaysia. Ang iba sa kanila ay 
pisikal na sinasaktan para lamang 
sa katuwaan ng mga pulis. 

Dahil dito, 18 nang mga sanggol 
at bata ang namatay dahil sa init, 
kawalan ng tubig at malnutrisyon 
sa loob ng mga detention center 
at mga barkong ginagamit sa 
pagpapatapon sa kanila sa Pilipinas. 
Limang nakatatanda na rin ang 
namatay habang ilang babae naman 
ang nawala na sa sarili habang nasa 
detensyon. 

Nagpakainutil sa harap ng lahat 
ng ito ang rehimeng Macapagal- 
Arroyo. Hindi ito naghandang 
saluhin ang mga 7 
migranteng £ 
Pilipino kahit 
noon pang Ene- 
ro ipinaabot ng 
Malaysia sa Pili- 
pinas ang balak 
nitong deporta- 
syon. 

Sa halip na ipagtanggol 
ang karapatan ng mga pinatalsik 
na Pilipino, ipinagtanggol pa ng 
rehimen ang di makataong pagtrato 
sa kanila ng mga awtoridad ng 
Malaysia. Ipinatutupad lamang 
daw ng Malaysia ang mga batas 
nito at wala nang ibang magagawa 
ang Pilipinas. 

Upang pagtakpan ang kainuti- 
lan, tinangka pa ni Macapagal- 
Arroyong gamitin ang kaawa- 
awang kalagayan ng mga sinipang 
Pilipino upang magmukhang 
“mapagmalasakit”. Personal siyang 


pumunta sa daungan sa Tawi-tawi 
at pinigil ang agad na pagbaba 
ng mga Pilipino mula sa isang 
barko upang mabigyan siya ng 
oportunidad na makunan ng litrato 
kasama ang mga ito. Para rito ay 
inantala ang kagyat na atensyong 
kailangan ng maraming batang may 
sakit at nagugutom. 

Hindi na maiwasan kahit ng 
mga reaksyunaryong pulitiko na 
kundenahin ang mga hakbangin 
ng Malaysia at ang kainutilan 
ng rehimeng Macapagal-Arroyo. 
Tinawag na “henosidyo” nina Vice 
Pres. Teofisto Guingona at ni 
Jaime Cardinal Sin ang patakarang 
deportasyon ng Malaysia. Naglun- 
sad rin ng piket ang Migrante 
International at Kilusang Mayo 
Uno sa tapat ng embahada ng 
Malaysia. 

Ang patakarang deportasyon 
ay bunga ng pag-amendya ng 
Malaysia sa batas nito kaugnay 
ng mga iligal na migrante. Ipinasa 

ang bagong batas noon 
NG oe paa pang Abril 
= at nagkabisa 
nitong Agosto 
1. Mula Peb- 
rero, umabot na 
sa 64,000 Pili- 
pinong di dokumen- 
tado ang pinatalsik ng Malaysia. 
Tinatayang mayroon pang 30,000 
na nakapiit sa mga detention 
center. 

Ang pana-panahong paghihig- 
pit sa mga migrante sa iba't 
ibang bansa ay karaniwang tungu- 
hin sa panahon ng matitinding 
krisis. Sa pagbubunton ng sisi sa 
mga migrante, naililihis ng mga 
naghaharing uri ang atensyon ng 
mamamayan sa mga tunay na ugat 
ng krisis na kinasasadlakan ng 
kani-kanilang lipunan. 

Pang-uupat ni Bush ng gera 
sa Iraq, umaani ng batikos 


H 


pandigma”. 


indi maituluy-tuloy ni Pres. George W. Bush ng US ang kagyat 
na pag-atake sa Iraq, isa sa mga bansang itinuturing nitong bahagi 
ng “axis of evil”. Dulot ng kabi-kabilang batikos, napilitan si Bush 
na magdeklara nitong Agosto 10 na wala itong “napipintong planong 

Isinasangkalan ng US ang 
weapons of mass destruction 
ng Iraq upang bigyang- 
katwiran ang panibagong 

- digmang agresyon 
laban dito 


(g7 


yon sa US, nararapat sala- 

kayin ang Iraq at patal- 
sikin si Pres. Saddam Hussein 
dahil may kapasidad umano 
itong gumamit ng weapons of 
mass destruction, katulad ng mga sandatang 

a kemikal at biological. Malamang umanong 
gamitin ito ng Iraq laban sa mga interes ng US. 

Sa kabila ito ng upisyal na ulat ng pinakahuling mga 
tagasiyasat ng United Nations (UN) na pumasok sa Iraq noong 
1998 na “kalitatibo nang naibaba” ang gayong kapasidad ng 
Iraq. Ipinilit ng US ang pagpasok ng weapons inspectors ng 
UN sa Iraq noon upang magsagawa umano ng pagsisiyasat at 
mga rekomendasyon para sa pagkontrol ng naturang kapasidad. 
Ginamit ito ng US upang maniktik sa pandigmang arsenal ng 
Iraq. Iniatras ng US ang mga inspektor bilang paghahanda sa 
kampanyang pambobomba sa Iraq noong 1998. 

Paulit-ulit na iginigiit ng US na hindi handa at walang 
intensyon ang Iraq na tumalima sa mga internasyunal na 
pamantayan at sa mga resolusyon ng UN Security Council. 
Ngunit nitong Agosto 6, tinanggihan ng US at ng UN Security 
Council ang imbitasyon ng Iraq para sa panibagong serye ng 
weapons inspection. Minaliit din ng US ang ipinahayag na 
kagustuhan ni Saddam Hussein na tumanggap ng delegasyon 
mula sa kongreso ng US at sinumang mga ekspertong dadalhin 
nito upang magsagawa ng sariling pagsisiyasat. Dahil dito, 
tuluyan nang isinara ng Iraq ang pintuan para sa negosasyon. 


Gayunpaman, hindi tumitigil 
ang pang-uupat at pagpopostura 
ng mga militarista sa kanyang 
gabinete--ang paksyong pinaka- 
malapit sa kanya at nagtataguyod 
ng kanyang mga patakaran. Hindi 
rin nito iniaatras ang posibilidad 
ng paglulunsad ng US ng digmang 
agresyon laban sa Iraq sa hina- 
harap. 

Walang maibigay na sapat na 
dahilan ang US upang digmain 
ang Iraq. Noong 1991, ginamit 
ng US ang pagsalakay ng Iraq sa 
Kuwait upang bigyang-katwiran ang 
inilunsad nitong digma. Ngayon, 
kung anu-ano nang dahilan ang 
inimbento ni Bush at mga kapwa 
militarista upang bigyang-katwiran 
ang binabalak na panibagong 
pagsalakay sa Iraq. Nariyan ang 
pagsasabing gumagawa at nagpa- 
parami ang Iraq ng weapons of mass 
destruction (mga armas na may 
kakayahang pumuksa ng malaking 
bilang ng tao), ang “demonyong” 
katauhan ni Pres. Saddam Hussein 
ng Iraq at ang paulit-ulit na pag- 
uugnay ng Iraq sa al Qaida. Nitong 
huli, pinalalaganap ng militar 
ng US ang balitang itinatago at 
kinakanlong umano ng Iraq ang 
ilang myembro ng al Qaida. 

Sa harap nito, patuloy na tuma- 
tangging magbigay ng suporta ang 
pinakamahahalagang alyado ng US 
sa Middle East. Tumatanggi ang 
Saudi Arabia na gamitin ng US ang 
kanilang lupain bilang lunsaran 
ng digma. Mas aktibo naman ang 
Jordan sa paghimok ng pagtutol sa 
mga planong militar ng US. 

Gayundin, umaalma ang mga 
alyado nito sa Europe. Pinaka- 
maingay si Chancellor Gerard 
Schroeder ng Germany. Direktang 
nagbabala si Schroeder na wawa- 
sakin ng mga planong pandigma 

ng US ang internasyunal na 
koalisyong “kontra-terorismo” at 
magdudulot lamang ito ng walang 
kapantay na kaguluhan sa Middle 
East. Hindi man maingay si Prime 
Minister Tony Blair ng United 
Kingdom na siyang pinakatapat 
na tagasunod ni Bush, hindi 
nito maiwasan ang pagbatikos 
at presyur mula sa sariling par- 
lamento. Sa loob mismo ng US, 


Sa loob mismo 
ng US, hindi 
sumasang-ayon 
ang ilang mga 
mambabatas sa 
kongreso at 
senado at 
maging ang 
ilang mga 
tauhan sa loob 
ng gabineteng 
Bush. 


hindi sumasang-ayon ang ilang 
mga mambabatas sa kongreso 
at senado at maging ang ilang 
mga tauhan sa loob ng gabineteng 
Bush. Binabatikos at tinututulan 
rin ito ng United Nations. 

Ang lahat ng direkta at di 
direktang banta ng US ay matatag 
na hinaharap ng Iraq. Tinitiyak ng 
mamamayang Iraqi na puspusan 
nilang lalabanan ang digmang 
agresyon ng US at tiyak itong 
mabibigo, katulad ng pagkabigo 
ng Operation Desert Storm noong 
1991. Ayon kay Saddam Hussein, 
kung sasalakayin ng US ang 
Iraq, “papasanin ng mga pwersa 
ng kasamaan ang kanilang mga 
kabaong tungo sa kahiya-hiyang 
kabiguan.” 

Pagmimina sa Mt. Diwalwal 
kinontrol na ng Malakanyang 


pormal na kinontrol ng gubyerno noong Agosto ang pagmimina 
sa 8,100 ektaryang “Diwalwal Gold Rush Area” sa Monkayo, 
Compostela Valley. Nasa Mt. Diwalwal ang isa sa pinakamayayamang 
deposito ng ginto sa bansa kaya malaon na itong pinag-aagawan ng 
mga lokal na kumpanya sa pagmimina at mga burukrata kapitalista. Sa 
ngayon ay may 20,000 kataong nakatira sa loob ng humigit-kumulang 
700-ektaryang mines and settlement site sa loob ng “Diwalwal Gold 


Rush Area.” 

Sa pormal na pag-atas ng 
pambansang gubyerno sa Depart- 
ment of Environment and Natural 
Resources na kontrolin ang 
pagmimina sa Diwalwal, mahaha- 
wakan na ng Malakanyang at 
mga alipures nito ang lahat 
ng rekurso sa lugar. Kasabay 
nito, iniutos na rin ng AFP ang 
pagpapakat ng dagdag na mga 
tropang militar sa Mt. Diwalwal. 
Ang pagmonopolisa na ngayon 
ng Malakanyang sa rekurso at 
milyun-milyong kita mula sa 
Diwalwal ay bahagi ng paghahanda 
ni Macapagal-Arroyo para sa 
eleksyong presidensyal sa 2004. 

Inilabas ng Malakanyang 
ang kautusan matapos umigting 
ang karahasan sa lugar bunga 
ng matinding alitan sa pagitan 
ng dalawang burukrata na nag- 
mamay-ari sa pinakamalalaking 
lokal na kumapanya sa pagmimina. 
Ito'y sina Rey Chiong Uy (may- 
ari ng Blucor Mineral Corp. 
at Bullex Mining Corp., at 
dating meyor ng Tagum City) 
at Joel Brillantes (may-ari ng 
JB Mining Management Corp. 
at kasalukuyang meyor ng Mon- 
kayo). Bukod sa kanila, may 
ilampung libo pang maliliit 
na minero ang naggigiit ng 
kanilang karapatang maghanap- 
buhay sa Diwalwal at ginigipit 


din ng malalaking kumpanya sa 
pagmimina. Tinatayang mahigit 
60 katao na ang pinaslang kaugnay 
ng gulo sa Diwalwal. 

Nitong Hulyo lamang, dala- 
wang tauhan ni Brillantes ang 
pinatay ng armadong kalalakihang 
pinaghihinalaang goons ni Uy. 
Nasundan ito ng ganting pagpatay 
sa isa namang upisyal ng karibal 
na Blucor Mineral Corp., sa atas 
naman ni Brillantes. Si Brillantes 
din ang pinaniniwalaang pasimuno 
ng pagpapausok sa mga tunnel 
na hinukay ng maliliit na minero 
noong Hulyo. Ikinamatay ito ni 
Roberto Zamora, isang minero, at 
naging sanhi rin ng pagkakaospital 
ng mahigit 20 iba pa. Gamit ang 
isang armored personnel carrier, 
marahas na sinalakay ng militar 
ang hanay ng maliliit na minerong 
nagbarikada sa Tagmanok Bridge 
sa Mawab noong Agosto 10. 
Iginigiit ng mga galit na minero 
na imbestigahan ang pagkamatay 
ni Zamora. 

Sina Uy at Brillantes din, 
kasama ng iba pang upisyal ng 
minahan at ng militar, ang salarin sa 
pagdukot, pagtortyur at pagmasaker 
kina Godofredo Guimbaolibot 
(isang kadre ng Partido sa Timog 
Mindanao) at tatlong iba pa, sa 
Mawab, Compostela Valley noong 
Agosto 1999. 

BALITA 


MATATAGUMPAY NA TAKTIKAL NA OPENSIBA NG BHB, INILUNSAD NGAYONG AGOSTO 


ANIM na magkakahiwalay na tak- 
tikal na opensiba ang matagumpay 
na inilunsad ng Bagong Hukbong 
Bayan (BHB) ngayong Agosto. 

Sa Negros Oriental, dalawang 
pulis ang napatay, kabilang ang 
isang upisyal, nang tambangan 
sila ng BHB sa Barangay 
Basak, Guihulngan noong 
hapon ng Agosto 27. Ang 
namatay na upisyal ay 
si Senior Insp. Leopito 
Gallego, hepe ng PNP sa 
bayan ng Vallehermoso. 

Samantala, nagkasagupa naman 
ang mga tropa ng 66th IB at 
ng PNP na ipinadala sana bilang 
reinforcement. Napatay sa mis- 
encounter si Senior Insp. Remil 
Vizcaya, hepe ng Guigulngan PNP, 
at dalawa pa niyang tauhan. 

Sa Cebu, apat na elemento ng 
PNP 3'4 Regional Mobile Group na 
sakay ng isang dyip ang inambus 
noong Agosto 15 sa Sogod. Tatlo 


MAPANGWASAK NA MGA PROYEKTO, 
TINULIGSA NG MGA DUMAGAT 


AABOT sa 500 Dumagat ang nagprotesta | 
sa Lucena City noong Agosto 1 laban sa mga 
proyektong mapangwasak sa kalikasan at sa kanilang 


mga lupang ninuno. 


Tinuligsa ng mga Dumagat na kabilang sa Big- 
kis at Lakas ng Katutubo sa Timog Katagalugan 
(Balatik) ang malawakang pagtotroso ng Green 
Square Properties Corp. sa Gen. Nakar, Quezon at 
Dingalan, Aurora, ang Kaliwa-Kanan Dam at hydro- 
electric project ng Metropolitan Waterworks and 
Sewerage System sa Gen. Nakar, at ang Laiban Dam 
at mga proyektong pabahay sa Tanay, Rizal. 

sa kanila, kabilang si Insp. Richard 
Caballero, acting commander ng 
kumpanya, ang malubhang nasuga- 
tan sa labanan. Nakasamsam ang 
BHB ng isang M16 at isang 9 mm. 
Ang ambus ay inilunsad isang 
kilometro lamang mula sa kanilang 
detatsment. 

Sa North Cotabato, 
isang sundalo ng 12” Special 
4 Forces Company ng Philip- 
| pine Army at isang elemento 
| ng CAFGU ang napatay 
8 nang ambusin sila ng BHB 
noong Agosto 13 sa Barangay 
Batasan, Makilala. Tatlo pang ele- 
mento ng CAFGU ang nasugatan 
sa labanan. 

Sa Kalinga, tatlong pulis, kabilang 
ang isang upisyal, ang napatay nang 
tambangan sila sa Barangay Tangan, 
Payok noong Agosto 7. Namatay sa 
ambus si Senior Supt. Nestor Miranda 
samantalang agaw-buhay si Supt. 
Antonio Bumiran. Ang mga pulis ay 


pawang nakatalaga sa PNP Special 
Action Force sa Kordilyera. 

Sa Pampanga, naagaw ng mga 
mandirigma ng BHB ang inisyatiba 
nang makaengkwentro nila ang 
nagpapatrulyang mga sundalo ng 
69th IB noong umaga ng Agosto 16 
sa Sityo Labak, Barangay Cauayan, 
Mexico. Namatay sa 30 minutong 
sagupaan ang isang sarhento at 
isang ahenteng sibilyan. Ligtas na 
nakaatras ang mga gerilya. 

Sa Davao del Norte, pina- 
rusahan ng BHB ang kumpanyang 
DOLE-Stanfilco dahil sa pagtanggi 
nitong magbayad ng rebolusyo- 
naryong buwis. Noong Agosto 2, 
sinunog ng BHB ang packing plant 
ng DOLE-Stanfilco sa Barangay 
Manay, Panabo. Ang DOLE-Stan- 
filco, na may malalaking plan- 
tasyon ng saging sa prubinsya, 
ay subsidyaryo ng dambuhalang 
Amerikanong kumpanyang Dole 
Food Company. 


PAG-ABSWELTO KINA MATHAY 
AT ABALOS, BINATIKOS 


2 DAAN-DAANG residente ng Payatas, Quezon 
City ang nagpiket sa tapat ng upisina ng Sandi- 
ganbayan noong Agosto 9 para batikusin ang pag- 


abswelto nito kina dating Mayor Ismael Mathay Jr., 


dating MMDA Chairman Benjamin Abalos at iba 
pang upisyal ng gubyerno. Sina Mathay ay kinasuhan 
kaugnay ng pagkamatay ng mahigit 50 katao nang 
gumuho ang tone-toneladang basura sa kanilang 
komunidad noong Hulyo 2000. 

Ang kilos-protesta ay pinangunahan ng Kalipunan 
ng Damayang Mahihirap at ng July 10 Payatas 
Victims Organization. 

MGA SINISANTENG MANGGAGAWA, NAGWELGA SA CAVITE 


NAGPIKET noong Agosto 12 ang 
26 na sinisanteng manggagawa ng 
Sanno Philippines Manufacturing 
Co., isang kumpanyang Hapones 
sa Gen. Trias, Cavite. 

Ang mga manggagawang ina- 
kusahan ng pagnanakaw ay hindi 


SA kabila ng lumalalang pam- 
bansang depisit, malaking bahagi 
ng panukalang P804 bilyong badyet 
para sa 2003 ay tutustusan ng utang. 
Balak ng gubyernong umutang 
ng P136.6 bilyon, mas malaki 
nang 20% sa target nitong P113.5 
bilyon ngayong taon. Target sana 
ng gubyerno na huwag lumampas 
sa P130 bilyon ang depisit sa badyet 


BADYET PARA SA 2003, TUTUSTUSAN NG UTANG 


pinabalik sa trabaho sa kabila 
ng pagbasura ng korte sa kasong 
isinampa laban sa kanila. Tinanggal 
sila sa tangka ng kumpanya na 
wasakin ang kanilang unyon. May 
130 mga pari, madre at seminarista 
na sumuporta sa naturang piket. 


ngayong taon, subalit 
sa loob pa lamang 
ng pitong buwan ay 
umabot na rito ang 
depisit. Tinatayang aabot ito sa 
P163 bilyon ngayong 2002. Dahil 
sa mga binabalak na dagdag na 
gastusin, maaaring umabot sa P155 
bilyon ang aktwal na depisit sa 
2003. 


PRESYO NG LANGIS, MULING ITINAAS 


SABAY-SABAY na nagpataw ng 
30 sentimong dagdag sa presyo 
ng langis noong Agosto 11 ang 
Petron, Shell at Caltex. Sumunod 


ang iba pang kumpanya tulad ng 
Total at Eastern Petroleum. 

Sinalubong ito ng batikos at 
protesta. 


3 UPISYAL-MILITAR, KASABWAT NG ABU SAYYAF 


INIREKOMENDA ng Senado na 
litisin sa korteng militar ang tatlong 
matataas na upisyal ng AFP sa 
kasong pakikipagsabwatan sa Abu 
Sayyaf. Kaugnay ito ng kahina- 
hinalang pagtakas ng mga bandido 
noong Hunyo 2001 sa Lamitan, 
Basilan. Ayon sa imbestigasyon 
ng Senado, nakatakas ang mga 
bandido sa kabila ng presensya 
ng militar dahil nakipagsabwatan 
sa kanila ang mga upisyal na 
namumuno sa operasyon. 

Ang tatlo ay sina Maj. Gen. 
Romeo Dominguez, kumander 
noon ng 1* ID at Task Force 
Comet, Col. Juvenal Narcise, 
noo'y hepe ng 103" IBde, at Maj. 
Eliseo Campued, noo'y hepe ng 
18? IB. 

Samantala, iginigiit ni Sen. 
Gregorio Honasan na dapat ding 
litisin kaugnay nito sina Defense 
Sec. Angelo Reyes at Gen. Dio- 
medio Villanueva na noo'y hepe 
ng AFP. 


BALITA 


RAMOS, IIMBESTIGAHAN 
NG SENADO 


IIMBESTIGAHAN ng Senado si 
dating presidente Fidel Ramos 
kaugnay ng pagpasok ng gubyerno 
sa maanomalyang mga kontrata sa 
mga independent power producer 
(IPP) noong nasa poder pa siya. 
Alinsunod sa mga kontrata, obli- 
gado ang National Power Corp. 
na bayaran ang kapasidad ng mga 
IPP lumikha man ito ng kuryente 
o hindi. 

Mahigit kalahati ng 48 kontrata 
sa IPP ay inaprubahan noong 
panahon ni Ramos. Kapalit nito 
ay tumabo siya at ang kanyang 
mga alipures ng milyun-milyong 
dolyar na komisyon at dagdag na 
mga kontrata. 

Upang ilayo sa kanya ang 
atensyon ng publiko, inilantad 
ni Ramos ang panunuhol ng mga 
Lopez at iba pang negosyante 
sa Kongreso noong isang taon 
para maipasa ang Electric Power 
Industry Reform Act. 


LACSON, KINASUHAN NG NBI 


KINASUHAN ng National Bu- 
reau of Investigation (NBI) ng 
perjury (pagsisinungaling sa 
sinumpaang salaysay) si Sen. 
Panfilo Lacson noong Agosto 
16 kaugnay ng mga lihim na 
mga bank account nito sa US. 
Ayon sa NBI, ang mga ito ay 
may kabuuang halagang 51.37 
milyon (humigit-kumulang P52.7 
milyon). 

Hindi isinama ni Lacson sa 
kanyang statement of assets and 
liabilities ang tunay na halaga 
ng kanyang mga ari-arian sa 
nakaraang limang taon. 

TAGAPANGULO NG BIR, NAGBITIW SA PWESTO 


NITONG Agosto 20, nagbitiw si Rene Bañez bilang 
pinuno ng Bureau of Internal Revenue (BIR). Isinisisi 
sa kanya ang mababang koleksyon ng buwis nitong 
nakaraang mga buwan na siya umanong pangunahing 
dahilan ng paglobo ng depisit sa pambansang badyet. 
Isinisisi naman ito ni Bañez sa ilang upisyal na sadya 
raw naglimita sa koleksyon para sa taong ito. 
Matagal na ang alitan nina Bañez at ng mga 
empleyado ng BIR. Pangunahing tinututulan ng mga 
empleyado ang balak na “reporma” ni Bañez na 
nakasaad sa panukalang Internal Revenue Management 
Authority (IRMA) na ipapalit sa BIR. Ang IRMA 


GUBYERNONG U.S., IDINEMANDA 


NAGSAMPA noong Agosto ng 
class suit laban sa gubyernong US 
ang mga Amerikanong nakulong 


ang US noong 1941-43 
upang hindi makaalis ang 
may 12,000 Amerikanong 


ay patatakbuhin kapwa ng gubyerno at pribadong 
sektor. Ang mamumuno rito ay bibigyan ng malawak 
na kapangyarihang kumuha at magtanggal ng mga 
kawani at magbigay ng mga insentibo ayon sa rekord 
ng isang kawani. Iginigiit ng mga empleyado na 
gagamitin lamang ni Bañez ang IRMA upang ipagkait 
ang kanilang karapatan sa seguridad sa trababo at sipain 
sa serbisyo ang 6,000 kawani sa ngalan ng “paglilinis 
ng burukrasya”. Nangangamba ang mga empleyado 
na hindi igagalang ni Bañez kahit ang kanilang mga 
karapatan sa karampatang kompensasyon at mga 
benepisyo sa pagreretiro. 


KASO LABAN 
|] SA EXXON MOBIL, 
IPINABABASURA 
NG U.S. 


sa mga concentration camp ng mga 
pasistang pwersang Hapones sa 
Pilipinas noong 1941-45. Isinampa 
ang kaso nang matuklasang sad- 
yang hindi nag-isyu ng mga pasa- 
porte at iba pang dokumento 


sibilyan na noo'y nakatira sa 
Pilipinas. Ginamit ng US bilang 
tuntungan sa desisyon nitong 
digmain ang Japan ang inasahang 
pang-aabuso ng mga Hapones sa 
naturang mga sibilyan. 


PABATID 


Ang mga mambabasa ng AB ay inaanyayahang mag-ambag sa 
pagpapahusay ng ating pahayagan sa pamamagitan ng pagbibigay ng mga 
komentaryo at mungkahi, mga balita o mga rebolusyonaryong karanasang 


maaaring ilathala. 


Inilalabas ang AB sa limang mayor na wika sa Pilipinas--Pilipino, Bisaya, 
Hiligaynon, Iloko at Waray, bukod pa sa Ingles. 
Magpadala ng blangkong email sa address ng edisyong nais ninyong 


tanggapin: 


angbayan updates pilipino-subscribe@yahoogroups.com 
angbayan updates bisaya-subscribe@yahoogroups.com 
angbayan updates english-subscribe@yahoogroups.com 
angbayan updates hiligaynon-subscribe@yahoogroups.com 
angbayan updates iloko-subscribe@yahoogroups.com 
angbayan updates waray-subscribe@yahoogroups.com 


Ang mga edisyon ng AB, mga pahayag ng Kawanihan sa Impormasyon ng 
Partido at iba pang rebolusyonaryong babasahin ay maaari na ring makuha 


sa www.prwc.netfirms.com. 

TINATANGKA ng US Depart- 
ment of State na ipabasura 
ang demanda ng 11 indibidwal 
mula sa prubinsya ng Aceh sa 
Indonesia laban sa Exxon Mobil, 
isang higanteng Amerikanong 
kumpanya ng langis. 

Ayon sa mga nagsampa 
ng demanda, pinondohan at ina- 
tasan ng Exxon Mobil ang mga 
pwersang militar ng Indonesia na 
magsagawa ng mga pamamaslang, 
panonortyur at panggagahasa 
laban sa mamamayan ng Aceh 
noong dekada 1990 upang protek- 
tahan ang operasyon ng kumpanya 
sa prubinsya. Ang Exxon Mobil 
ay nagmimina ng natural gas sa 
Aceh. 


Ayon sa US State Department, 
makasasama sa interes ng US at 
sa “kampanya laban sa terorismo” 
kung itutuloy ang kaso. 

